"În urma incendiului, interiorul Bisericii a fost, practic, totalmente afectat, cel mai mult a suferit Altarul. Ultima reparație pe interiorul bisericii a fost finalizată în data de 15.03.2024, la care tot satul a pus umărul, dar s-a întîmplat acest incendiu necruțător și noi iarăși trebuie sa ne unim și sa restabilim sfintul lăcaș {...}.
Va rog din tot sufletul, haideți cu toții să mai facem un efort, să îmbrăcam din nou haina albă și curată a bisericii noastre. La moment, biserica nu are deschis cont, doritorii de a dona, rog să transmiteți banii prin rude, prieteni, cunostințe", menționează în mesajul său primarul.Contactată de Noi.md, Liliana Pușcașu, ofițerul-șef al Serviciului de presă al Inspectoratului General pentru Situații de Urgență, a precizat că, în urma incendiului, au fost afectați doar cîțiva metri pătrați din interiorul bisericii.
"La fața locului, au intervenit 4 autospeciale. Biserica a fost inundată cu fum în urma incendiului. Nimenni nu a avut de suferit. Cauzele producerii arderii urmează a fi stabilite", a menționat Liliana Pușcașu.